ایچ ایشلری باخانی سلیمان سویلو، تورکیه-ایران سرحدین‌ده تیکیمی داوام ائد‌ن گوونلیک دوواری، خندک و باشقا چالیشمالاری اینجه‌له‌دی.
باخان یاردیمچیسی اسماعیل چاتاکلی، آوروپا بیرلیگی کمیسیونو قونشولوق و گئنیشله‌مه‌دن سوروملو کمیسری اولیور وارهلی و آوروپابیرلیگی تورکیه‌  قورولو  باشقانی ائلچی نیکولاس میر لاندروت ایله وانا گئدن سوی‌لو، یانینداکیلارلا، هلیکوپترله اؤزآلپ، چالدیران-ایران سرحدینده تیکیلن گوونلیک دوواری، خندک و گوونلیک یولونو، باشاریلی عملیاتلارلا تروردان آریندیریلان تندورک داغی بؤلگه‌سینی اینجه‌له‌دی.
چالیشمالارلا باغلی یئتکیلیلردن بیلگی آلان سویلو داها سونرا قورودره حربی مرکز بؤلگه‌سینه گئچدی.
عسگرلرله گؤروشه‌ن سویلو، سرحد خطین‌ده فعالیت گؤستره‌ن کشف و گؤزتله‌مه ماشینلاری حاقیندا بیلگی آلدی، الکترو-اوپتیک سیستملری کنترل ائتدی.
سارای ائلچه‌سینده‌کی قاپی‌کؤی گؤمروک قاپیسینا گئدن سویلو، مسئوللارلا گؤروشدو، ایرانلی عسگرلر و توریستلرله صحبت ائتدی.
